สวัสดีค่ะ อยากสอบถามเรื่องปจด. ช่วงต้นปี ปจด.มาทุกเดือน จนเข้าเดือนที่ 5 ตอนนี้ล่าช้าไป 19 วันแล้วค่ะ ตรวจปัสสาวะแล้วไม่พบการตั้งครรภ์ และไม่มีอาการใดๆ ที่เหมือนคนตั้งครรภ์ นอกจากปวดหัว เป็นสิว และปวดหลัง ขา แบบคนใกล้ประจำเดือนจะมาค่ะ ปล. นับวันไข่ตกตามในแอพ และปล่อยธรรมชาติ เนื่องจากต้องการมีลูกค่ะ แต่ตรวจกี่ครั้งก็ขึ้น 1 ขีดค่ะ อาจจะกังวล และพักผ่อนไม่พอ เกี่ยวมั้ยคะ ?
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน การที่ประจำเดือนที่ไม่มาหรือมาช้ากว่า 35 วันไปแล้วนั้นถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลควรยืนยันการตั้งครรภ์ให้แน่ชัด หากให้ผลลบ แต่รอบเดือนก็ยังไม่มา ควรไปยืนยันผลที่รพ.ต่อไป ถ้าตั้งครรภ์จริงให้รีบฝากครรภ์ ถ้าไม่ได้ตั้งครรภ์ แต่ประจำเดือนไม่มาถึง 5 เดือนแล้ว แพทย์จำเป็นต้องตรวจหาสาเหตุที่แน่ชัดต่อไป